CELEX: 62008CN0541
Language: hu
Date: 2008-12-04 00:00:00
Title: C-541/08. sz. ügy: Az Oberster Gerichtshof (Ausztria) által 2008. december 4-én benyújtott előzetes döntéshozatal iránti kérelem – Fokus Invest AG kontra Finanzierungsberatung-Immobilientreuhand und Anlageberatung GmbH (FIAG)

7.3.2009   
            
            
               HU
            
            
               Az Európai Unió Hivatalos Lapja
            
            
               C 55/8
            
         Az Oberster Gerichtshof (Ausztria) által 2008. december 4-én benyújtott előzetes döntéshozatal iránti kérelem – Fokus Invest AG kontra Finanzierungsberatung-Immobilientreuhand und Anlageberatung GmbH (FIAG)
   (C-541/08. sz. ügy)
   (2009/C 55/13)
   Az eljárás nyelve: német
   A kérdést előterjesztő bíróság
   Oberster Gerichtshof
   Az alapeljárás felei
   
      Felperes: Fokus Invest AG.
   
      Alperes: Finanzierungsberatung-Immobilientreuhand und Anlageberatung GmbH (FIAG)
   Az előzetes döntéshozatalra előterjesztett kérdések
   
               1)
            
            
               Úgy kell-e értelmezni az egyrészről az Európai Közösségek és tagállamai, másrészről a Svájci Államszövetség közötti, a személyek szabad mozgásáról szóló megállapodás (1) (az EK és Svájc közötti 2002. évi megállapodás) 1. mellékletének 25. cikkét, hogy az ingatlanok megszerzése vonatkozásában előírt, a belföldiekkel szembeni bánásmóddal azonos bánásmód kizárólag természetes személyekre vonatkozik, társaságokra azonban nem?
            
         
               2)
            
            
               Az 1. kérdésre adott igenlő válasz esetén:
               Az EK 57. cikk (1) bekezdése alapján Svájccal, mint harmadik országgal szemben a tőkemozgás megengedett korlátozását jelentik-e (EK 56. cikk) a Wiener Ausländergrunderwerbsgesetz (a külföldiek ingatlanügyleteiről szóló bécsi törvény, a továbbiakban: WrAuslGEG) azon rendelkezései, amelyek az ingatlanok külföldi társaságok általi, a WrAuslGEG 2. §-ának 3. pontja szerinti megszerzésekor egy, az engedélykötelezettség alóli kivételre vonatkozó igazolás benyújtását követelik meg (WrAuslGEG 5. §-ának (4) bekezdése, WrAuslGEG 3. §-ának 3. pontja)?
            
         
      (1)   HL 2002. L 114., 6. o.